Joriy yilning 1 aprel kuni Yangi O‘zbekiston bog‘ida yosh yigit-qizlar va havaskorlar o‘rtasida duatlon bo‘yicha O‘zbekiston chempionati o‘tkazilishi rejalashtirilgan. Toshkent shahar hokimligi xabariga ko‘ra, shu sababli qator ko‘chalarda avtotransport vositalarining harakati cheklanadi. Soat 07:00 dan 08:00 gacha: Yangi O‘zbekiston ko‘chasining Istiqlol ko‘chasidan 3 qavatli yo‘l o‘tkazgichgacha bo‘lgan qismida qisman; 08:00 dan 12:00 gacha: Yangi O‘zbekiston ko‘chasining Istiqlol ko‘chasidan 3 qavatli yo‘l o‘tkazgichgacha bo‘lgan qismida har ikki yo‘nalishda to‘liq; 08:00 dan 12:00 gacha: Jasorat tor ko‘chasining Jasorat ko‘chasidan Yangi O‘zbekiston ko‘chasigacha bo‘lgan qismi yopiladi. Haydovchilarga shu vaqt oralig‘ida aylanma yo‘llardan foydalanish tavsiya qilingan.